Vaani Pushpa 101 Views extension , IT Returns , oct 31st
income tax
న్యూఢిల్లీ: ఆదాయపు పన్నుశాఖ రిటర్నులు దాఖలుకు గడువును అక్టోబరు 31వ తేదీవరకూ పొడిగించింది. కేంద్ర ప్రత్యక్ష పన్నులబోర్డు అన్ని సిసిఐటి కార్యాలయాలకు సర్క్యులర్లు జారీచేసింది. ఛార్టెడ్‌ అకౌంటెంట్లనుంచి, టాక్స్‌ కన్సలెంట్లనుంచి వస్తున్న డిమాండ్లను అనుసరించి గడువును పొడిగిస్తున్నట్లు వెల్లడించింది. చిన్న కంపెనీలకుసైతం కొంతమర గడువు ఇచ్చింది. జిఎస్టీ రిటర్నుల దాఖలకు సతమతం అవుతున్న దృష్ట్యా ఐటి రిటర్నులకు గడువు పెంచినట్లు ప్రకటించింది. సిబిడిటి ఐటిఆర్‌, ట్యాక్స్‌ ఆడిట్‌ నివేదికలను ఇప్పటివరకూ సెప్టెంబరు 30నాటికి పంపించాలని వెల్లడించింది. ఇకపై ఈ ఏడాది అక్టోబరు 31వ తేదీలోపు అందచేయాలని ఆదేశించింది. ఛార్టెడ్‌ అకౌంటెంట్‌ శ్రీహర్ష్‌ త్యాగరాజన్‌ మాట్లాడుతూ సిబిడిటి ఆకస్మికంగా సాఫ్ట్‌వేర్‌ను మార్చిందని దీనివల్ల ఐటిఆర్‌ల దాఖలుకు కొంత సమస్యలు వచ్చాయన్నారు. ఐటిఆర్‌6 సాఫ్ట్‌వేర్‌లో మార్పులు వచ్చినందువల్లనే జాప్యం జరుగుతోంది. ఇపుడు ట్యాక్స్‌ రిటర్నులన్నింటినీ డిజిటైజ్‌చేయడంతో సిబిడిటి కొంత నెట్‌వర్క్‌ పటిష్టతకోసం కూడా పనిచేయాల్సి వస్తోంది. ఐటిఆర్‌లు, ట్యాక్స్‌ ఆడిట్‌ నివేదికలుప్రాథమికంగా ఆదాయపు పన్నుశాఖకు వార్షికంగా ఇచ్చే నివేదికలుగానే భావిస్తారు. చెల్లించాల్సిన పన్నుల వివరాలను వెల్లడించడం జరుగుతంది. ఆపై ట్యాక్స్‌ డిమాండ్స్‌ వస్తాయి. ఆ ప్రకారమే చెల్లింపులు జరుగుతాయి. దీనివల్ల ప్రభుత్వానికి ఎలాంటి నష్టం ఉండదు. చిన్న కంపెనీలకు సైతం కొంతమేరవ్యవధినిచ్చి సాఫ్ట్‌వేర్‌ అప్‌డేట్‌కు అవకాశం కల్పించాలని ట్యాక్స్‌ కన్సల్టెంట్లు కోరుతున్నారు.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/